kalixlouiis/myanmar-wikipedia-corpus huggingface dataset:
ရုပ်ပုံများ ကိုးကား Shirakaba Kogen Hotel Official Home Page of the Geographical Survey Institute in Japan ကဏ္ဍ:ဂျပန်နိုင်ငံရှိ တောင်များ။
တတဲတောင် (立山, Tate-yama) သည် ဂျပန်နိုင်ငံ၊ တိုယာမစီရင်စု၏ အရှေ့တောင်ဘက်ဒေသတွင် တည်ရှိသည့် တောင်တစ်ခု ဖြစ်သည်။
"တတဲယာမ" ဟုလည်း ခေါ်ကြသည်။
ဟိတဒတောင်တန်းများတွင် အမြင့်ဆုံးသော တောင်များထဲတွင် ဤတောင်လည်း ပါဝင်သည်။
အမြင့် ၃၀၁၅ မီတာ (၉၈၉၂ ပေ) ရှိသည်။
ဖူဂျီတောင်၊ ဟခုတောင်များနှင့်အတူ ဤတောင်ကို "ဂျပန်နိုင်ငံ၏ မြင့်မြတ်သည့်တောင်သုံးခု" (三霊山, Sanreizan) ဟု ခေါ်ကြသည်။
ဤတောင်တွင် တောင်ထိပ်သုံးခုပါဝင်သည်။
၎င်းတို့မှာ အိုးနန်းဂျိယာမ(大汝山, 3,015 m)၊ အိုယာမ(雄山, 3,003 m)နှင့် ဖုဂျိနိုအိုရိတတဲ (富士ノ折立, 2,999m) တို့ ဖြစ်ကြသည်။
ဤတောင်ထိပ်သုံးခုသည် တောင်ကျောရိုးကို ဖြစ်ေပါ်စေသည်။
တတဲယာမတောင်သည် တတဲယာမတောင်တန်းများ (立山連峰, Tateyama-renpō) တွင် အမြင့်ဆုံးတောင်လည်း ဖြစ်သည်။
အိုယာမတောင်ထိပ်တွင် အိုယာမနတ်ကျောင်း တည်ရှိသည်။
တတဲတောင်သို့ ပထမဆုံးတက်ရောက်ခဲ့သူမှာ ဆအဲခိနိုအရိုယောရိ ဖြစ်သည်။
သူသည် အဆုခခေတ်တွင် တက်ရောက်ခဲ့သည်။
၁၉၃၄ ခုနှစ်၊ ဒီဇင်ဘာလ ၄ ရက်နေ့တွင် တောင်တည်ရှိရာဧရိယာကို ချူးဘု - ဆန်းဂခုအမျိုးသားဥယျာဉ်နယ်မြအတွင်း ပါဝင်သည်ဟု သတ်မှတ်ခဲ့သည်။
အမည် ခန်ဂျိအက္ခရာဖြင့် ဤတောင်၏ အမည်ကို 立山 ဟု ရေးသည်။
အသံထွက်မှာ "တတဲယာမ" ဖြစ်သည်။
立 သည် "မတ်တပ်ရပ်ခြင်း"၊ 山 သည် "တောင်" ဟု အဓိပ္ပါယ်ရသည်။
တိုယာမစီရင်စုအစိုးရသည် ဤတောင်၏ တရားဝင်အမည်အဖြင့် "တတဲယာမတောင်" ဟူသည့် အသုံးအနှုန်းကို တရားဝင်အသုံးပြုသည်။
ပထဝီသွင်ပြင် တည်နေရာ တတဲယာမတောင် သည် တိုယာမစီရင်စု၏ အရှေ့တောင်ဘက်တွင် တည်ရှိသည်။
တောင်ခြေတွင် တတဲယာမမြို့ ရှိသည်။
ဤမြို့သို့ စီရင်စု၏မြို့တော်ဖြစ်သည့် တိုယာမမြို့မှ ရထားဖြင့် သွားရောက်နိုင်သည်။
အများပြည်သူသုံးသယ်ယူပို့ဆောင်ရေးဝန်ဆောင်မှုများသည် တောင်တက်သူများနှင့် ခရီးသွားများကို မုရိုဒိုးစခန်းအထိ ပြေးဆွဲဝန်ဆောင်မှုပေးလျက်ရှိသည်။
ဤစခန်းသည် ပင်လယ်ရေမျက်နှာပြင်အထက် ၂၄၅၀ မီတာ (၈၀၃၈ ပေ) တွင် တည်ရှိသည်။
ထိုနေရာမှတဆင့် တောင်ထိပ်သို့ ခြေကျင်ခရီးတက်ရသည်။
တောင်၏ တည်နေပုံကြောင့် နှင်းများကို စုပုံလာစေကာ ရေခဲမြစ်များ ဖြစ်ပေါ်လာစေသည်။
အနီးအနားရှိ တောင်များ thumb|Mount Tate, Mount Bessan and Mount Tsurugi seen from Mount Kashimayari at sunset ImageMountainElevationDistance anddirectionfrom the Top Note100pxMount Tsurugi剱岳North100 Japanese Mountains100pxMount Bessan別山North100pxMount Tate立山100 Famous Japanese Mountainsthe tallest mountain in Toyama Prefecture100pxMount Ryūō龍王岳Southwest100pxMount Harinoki針ノ木岳Southeast200 Japanese Mountains100pxMount Akaushi赤牛岳South200 Japanese Mountains100pxMount Yakushi薬師岳Southwest100 Japanese Mountains မြစ်များ တတဲတောင်မှ ရေများသည် အောက်ပါမြစ်နှစ်ခုအတွင်းသို့ စီးဝင်သည်။
ထို့နောက် ထိုမြစ်များမှတဆင့် ဂျပန်ပင်လယ်အတွင်းသို့ စီးဝင်သွားသည်။
ထိုမြစ်နှစ်ခုမှာ - Hayatsuki River ဟယဆွတ်ခိမြစ် ဆွတ်ရုဂိဆဝ (ခုရိုဘဲမြစ်၏ မြစ်လက်တက်) ကိုးကား ကဏ္ဍ:ဂျပန်နိုင်ငံရှိ တောင်များ။
တဲခရိတောင် (光岳, Tekari-dake) သည် ဂျပန်နိုင်ငံ၊ နဂနိုစီရင်စုနှင့် ရှိဇုအိုခစီရင်စုတို့၏ နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။
ဤတောင်သည် အခအိရှိတောင်တန်းများတွင် ပါဝင်သည်။
အခအိရှိတောင်တန်းများ၏ တောင်ဘက်ဆုံးတွင် တည်ရှိသည်။
အမြင့်အားဖြင့် ၂၅၀၀ မီတာကျော် (၈၂၀၂) ပေ ရှိသည်။
ဆွတ်ရုဂိတောင် (剱岳, Tsurugi-dake) သည် ဂျပန်နိုင်ငံ၊ တိုယာမစီရင်စု၏ အရှေ့ဘက်တွင် တည်ရှိသည့် တောင်တစ်ခု ဖြစ်သ်ည။
ဟိဒတောင်တန်းများတွင် ပါဝင်ပြီး ထိုတောင်တန်းများထဲတွင် အမြင့်ဆုံးတောင်များထဲမှ တစ်ခုလည်း ဖြစ်သည်။
အမြင့် ၂၉၉၉ မီတာ (၉၈၃၉ ပေ) ရှိသည်။
ဂျပန်နိုင်ငံ၏ ထင်ရှားသည့် တောင် ၁၀၀ စာရင်းတွင်လည်း ဖော်ပြခြင်းခံခဲ့ရသည်။
ဤတောင်သည် တက်ရောက်ရန် "အန္တရာယ်အရှိဆုံးတောင်" ဟုလည်း ပြောဆိုကြသည်။
ဆွတ်ရုဂိတောင်သို့ တက်ရောက်မည်ဆိုပါက ကမ္ဘာ့အဆင့်ရှိ ရှည်လျားသည့်တောင်တက်လမ်းများကို တက်ရောက်ရမည် ဖြစ်သည်။
တောင်သို့ တက်ရောက်ရသည့်လမ်းသည် အန္တရာယ်များသော်လည်း လူသေဆုံးသည့်နှုန်းသည် တနိဂဝတောင်နှင့် နှိုင်းယှဉ်ကြည့်မည်ဆိုပါက နည်းပါးသည်ကို တွေ့ရသည်။
ဤတောင်သို့ ပထမဆုံးအနေဖြင့် ၁၉၀၇ ခုနှစ်တွင် အိခုတနိုဘု သည် တက်ရောက်ခဲ့သည်။
တောင်ထိပ်သို့ရောက်သည့်အခါတွင် အိခုတသည် သံချေးတက်နေသည့် ဓားနှင့် တောင်ဝှေးတစ်ခုကို တွေ့ရှိခဲ့သည်။
စူးစမ်းမှုများပြုပြီးနောက်တွင် ဓားသည် နှစ် ၁၀၀၀ မတိုင်မီက ရဟန်းတစ်ပါးပိုင်ဆိုင်ခဲ့သည့်အရာ ဖြစ်သည်ဟု ယုံကြည်ခဲ့ကြသည်။
ထင်ရှားသည့် ဖော်ပြမှုများ ဆွတ်ရုဂိတောင် (劒岳 点の記, Tsurugidake Ten no Ki) ဟူသည့် ရုပ်ရှင်ကို ၂၀၀၉ ခုနှစ်တွင် ထုတ်လွှင့်ခဲပြီး ထိုနှစ်အတွက် ဂျပန်ပညာရေးရုပ်ရှင်ဒါရိုက်တာဆုကို ရရှိခဲ့သည်။
ရုပ်ပုံများ ပြင်ပလင့်များ ကိုးကား ကဏ္ဍ:ဂျပန်နိုင်ငံရှိ တောင်များ။
အဲချိဂေါ့ - ခိုမဂတခဲ သို့မဟုတ် အုအိုနုမ - ခိုမဂတခဲ (越後駒ヶ岳 or 魚沼駒ヶ岳) သည် ဂျပန်နိုင်ငံ၊ နီးဂတစီရင်စု၊ မိနမိအုအိုနုမမြို့နှင့် အုအိုနုမမြို့တို့၏ နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။
ဤတောင်သည် အမြင့် ၂၀၀၂.၇ မီတာ (၆၅၇၁ ပေ) ရှိသည်။
အဲချိဂေါ့ - ခိုမဂတခဲသည် နခနိုဒခဲ၊ ဟက်ခိုင်တောင် စသည့်တောင်များနှင့်အတူ အဲချိဂေါ့ဒေသ၏ ကြီးမြတ်သည့်တောင်သုံးခု ဖြစ်သည်။
အဲချိဂေါ့ဆိုသည်မှာ နီးဂတစီရင်စုကို ခေါ်ဝေါ်သည့် ရှေးအမည်ဖြစ်သည်။
ပထဝီသွင်ပြင် အဲချိဂေါ့ - ခိုမဂတခဲတောင်သည် အဲချိဂေါ့တောင်တန်းများ၏ အလယ်ပိုင်းတွင် တည်ရှိသည်။
အဲချိဂေါ့တောင်တန်းများသည် နီးဂတစီရင်စု၊ ဖုခုရှီးမားစီရင်စုနှင့် ဂွန်းမစီရင်စုတို့တွင် သွယ်တန်းတည်ရှိနေသည်။
ဆောင်းဦးရာသီနှောင်းပိုင်းနှင့် နွေဦးရာသီအစောပိုင်းတွင် ဆိုက်ဘေးရီးယားမှ မုတ်သုံရာသီကြောင့် ဤဒေသတွင်နှင်းများသည် ၂ မီတာမှ ၃ မီတာအထိ ထူထဲစွာကျဆင်းလေ့ရှိသည်။
တောင်တက်သူများသည် နွေရာသီနှောင်းပိုင်းတွင်ပင် တောင်ပေါ်၌ နှင်းများကို မြင်နိုင်သေးသည်။
နှင်းများထူထဲသည့်အတွက် ဤတောင်သည် မြစ်များစွာတို့အတွက် ရေအရင်းအမြစ်လည်း ဖြစ်သည်။
ဥပမာအားဖြင့် ခိတနိုမတမြစ်၊ မိဇုနရှိမြစ်နှင့် ဆနရှိမြစ်တို့ဖြစ်ပြီး ဤမြစ်များအတွင်းမှတဆင့် ဂျပန်ပင်လယ်အတွင်းသို့ စီးဝင်သည်။
ထိုကဲ့သို့ များပြားလှသည့်ရေများကို စိုက်ခင်းများနှင့် ရေအားလျှပ်စစ်ထုတ်လုပ်ခြင်းများအတွက် အသုံးပြုသည်။
ဆောင်းရာသီနှင့် ဆန့်ကျင်ဘက်အနေထားဖြင့် နွေရာသီသည် ပူပြင်း၍ စိုထိုင်းသည်။
ထို့အပြင် နွေရာသီကာလတွင် နေ့တိုင်းနီးပါး ညနေအချိန်တွင် မိုးကြိုးများ ခြိမ်းလေ့ရှိသည်။
တောင်တက်သူများအနေဖြင့် အပူချိန်လွန်ကဲသည့် ဖြစ်စဉ်နှင့် မိုးကြိုးပစ်ချခံရနိုင်ခြင်းများကို သတိရှိသင့်သည်။
တောင်တက်လမ်း တောင်ထိပ်သို့ တောင်ကတ်လမ်းများစွာ ရှိသည်။
အလွယ်ကူဆုံးနှင့် လူကြိုက်အများဆုံးလမ်းမှာ ရှိအိုရိတောင်တက်လမ်း (: 枝折峠) ဖြစ်သည်။
အခြားသော လမ်းများမှာ ခုရှီဂဟနလမ်း၊ ခိုမနိုယုလမ်းနှင့် အဲချိဂေါ့ဆန်းဇန်းတောင်ကြောလမ်းတို့ ဖြစ်ကြသည်။
တောင်တက်လမ်းအားလုံးသည် ရှည်လျားပြီး ကြိုးစားတက်ရသော်လည်း အထူးတလည်ကျွမ်းကျင်မှု မလိုအပ်ပေ။
တောင်တက်သူများအနေဖြင့် မနက်ခင်းစောစောတက်သွားမည်ဆိုပါက တောင်စတင်တက်ခဲ့ရာနေရာသို့ ပြန်လည်ဆင်းသက်လာနိုင်သည့် အကွာအဝေး ဖြစ်သည်။
တောင်တက်ရန် အကောင်းဆုံးအချိန်သည် ဇွန်လနှင့် အောက်တိုဘာလအစောပိုင်းကာလ ဖြစ်သည်။
ပို့ဆောင်ဆက်သွယ်ရေး မုအိခမချိဘူတာ၊ အုရဆဘူတာနှင့် ခိုအိဒဲဘူတာများမှ တောင်စတင်တက်ရာနေရာသို့ အချို့ဘတ်စကားများကို စီးနင်းကာ သွားရောက်နိုင်သည်။
သို့သော်လည်း ကိုယ်ပိုင်ကား သို့မဟုတ် တက္ကစီဖြင့် သွားခြင်းက ပိုမိုသက်သောင့်သက်သာ ဖြစ်စေမည် ဖြစ်သည်။
တောင်စတင်တက်ရောက်ရာနေရာတွင် အခမဲ့ယာဉ်ရပ်နားနိုင်သည့်နေရာများစွာ ရှိသည်။
သို့သော် တောင်တက်ရာသီတွင်မူ ကားပါကင်သည် ကားများဖြင့် အလျင်အမြန် ပြည့်လျှံသွားတတ်သည်။
အထောက်အပံ့ပစ္စည်းများ တောင်ပေါ်တွင် တဲခိုရန်တဲငယ်တစ်ခုသာရှိပြီး ၎င်းကို ခိုမနိုခိုယ (駒の小屋) ဟု ခေါ်သည်။
ဤတဲငယ်သည် တောင်ထိပ်မှ မီတာ ၁၀၀ အကွာတွင် ရှိသည်။
စောင့်ကြပ်သည့်သူများသည် ဧပြီလနှောင်းပိုင်းမှ အောက်တိုဘာလအကုန်အထိ ဤတဲငယ်တွင် နေထိုင်ကြသည်။
ကြိုတင်စာရင်းသွင်းစရာမလိုအပ်ဘဲ ဤတဲငယ်တွင် ယန်း ၂၀၀၀ ဝန်းကျင်ဖြင့် စားစရာမပါဝင်ဘဲ တည်းခိုနိုင်မည် ဖြစ်သည်။
ဆောင်းရာသီတွင်မူ တောင်တက်သမားများသည် ဤတဲငယ်ကို တည်းခိုရာနေရာအဖြစ် အသုံးပြုကြသည်။
မရမာကြီး () သို့မဟုတ် ဘောရိုဝါ လူမျိုးသည် အိန္ဒိယနိုင်ငံ အနောက်ဘင်္ဂလားပြည်နယ်၊ဘင်္ဂလာဒေ့ရှ်နိုင်ငံ စစ်တကောင်းဒေသနှင့် မြန်မာနိုင်ငံ ရခိုင်ပြည်နယ်တွင်နေထိုင်သော ဘင်္ဂါလီစကားပြော ဗုဒ္ဓဘာသာလူမျိုးစုတစ်ခုဖြစ်သည် Barua, Dwijendra Lal (1990). The Baruas of Bangladesh. Chittagong: Mahachulalongkornrajavidyalaya Press.။
ရခိုင်သမိုင်း အရ မရမာကြီး ဗုဒ္ဓဘာသာဝင်များသည် မြန်မာနိုင်ငံတွင် နှစ်ပေါင်း ၅၀၀၀ ကျော် နေထိုင်လာခဲ့သည်။
မရမာကြီးလူမျိုးများကို ရခိုင်မျိုးနွယ်စု ခုနစ်မျိုးအနက်မှ တစ်ခုအဖြစ် သတ်မှတ်ထားသည်။
အနောက်ဘင်္ဂလား (အိန္ဒိယ) တွင် မရမာကြီး ဗုဒ္ဓဘာသာအသိုင်းအဝိုင်းကို Scheduled Tribe (ST) အဖြစ် အသိအမှတ်ပြုထားသည်။
ဤအမည်ကို တချို့နေရာများတွင် မရမာလူမျိုးများနှင့် မထင်မှတ်စွာ ရောထွေးဖော်ပြနေကြသော်လည်း၊ မရမာ သည် တိဗက်-ဗမာနွယ် လူမျိုးစုဖြစ်ပြီး မရမာကြီးလူမျိုးသည် ဘင်္ဂလီဘာသာစကားပြော လူမျိုးစုဖြစ်သည်။
Leider, Jacques P. (2012). Rohingya: The Name, the Movement, the Quest for Identity. NIAS Press. မျိုးရိုးဗီဇ သုတေသနအရ မရမာကြီးလူမျိုး များသည် အဓိကအားဖြင့် အင်ဒို-အာရိယန်နွယ်ဖြစ်ပြီး ဘင်္ဂါလီလူမျိုးများ နှင့် အလွန်နီးစပ်ကြသည် Sengupta, S. et al. (2006). Polarity and Dispersal of Haplogroups in South Asian Populations. American Journal of Human Genetics.။
အများစုတွင် haplogroup R1a၊ H၊ haplogroup L တို့ကို တွေ့နိုင်ပြီး တချို့တွင် O နှင့် D ကဲ့သို့ တိဗက်-ဗမာနွယ် haplogroups တို့လည်း တွေ့ရသည် Basak, J. et al. (2019). Y-chromosome and mtDNA variation in South Asia. Human Genetics Journal.။
မရမာကြီးလူမျိုး များသည် အင်ဒို-အာရိယန် အခြေခံမျိုးရိုးဖြစ်သော်လည်း တိဗက်-ဗမာနွယ် မျိုးရိုး အနည်းငယ်ပါဝင်ကြသည်။
သမိုင်းကြောင်းအရ ရခိုင်လူမျိုးများနှင့်လည်း ဆက်စပ်လျက်ရှိသောလူမျိုးများဖြစ်သည်။
ဝရုဆဝတောင် (悪沢岳, Warusawa-dake) သို့မဟုတ် ဟိဂရှိတောင် (東岳, Higashi-dake) သည် ဂျပန်နိုင်ငံ၊ ရှိဇုအိုခစီရင်စုတွင် တည်ရှိသည့် တောင်ဖြစ်သည်။
အမြင့် ၃၁၄၁ မီတာ (၁၀၃၀၅ ပေ) ရှိသည်။
ဤတောင်သည် အခအိရှိတောင်တန်များတွင် ပါဝင်ပြီး တောင်တန်း၏ တောင်ဘက်ပိုင်းတွင် တည်ရှိသည်။
၎င်းတောင်တန်းများကို "တောင်ပိုင်းတောင်တန်းများ" (南アルプス) ဟု သိကြသည်။
ထို့အပြင် ဤတောင်သည် တောင်ပိုင်းတောင်တန်းများအမျိုးသားဥယျာဉ်နယ်မြေအတွင်းတွင်လည်း ပါဝင်သည်။
အရခဝတောင်သုံးလုံး ဝရုဆဝတောင်၊ အရခဝ-နခတောင်၊ အရခဝမအဲတောင် စသည့်တောင်များကို အရခဝတောင်သုံးတောင်ဟု ခေါ်ကြသည်။
ImageMountainHeightတည်နေရာ100pxMount Warusawaအရှေ့ဘက်တွင် ရှိသည်100pxMount Arakawa-Nakaအလယ်တွင် ရှိသည်100pxMount Arakawa-Maeရှေ့တည့်တည့်တွင် ရှိသည် ကိုးကား ကဏ္ဍ:ဂျပန်နိုင်ငံရှိ တောင်များ။
ဘင်္ဂါလီလူမျိုး ( ) များသည် တောင်အာရှ တွင်နေထိုင်သော အင်ဒို-အာရိယန်လူမျိုးများဖြစ်ပြီး ဘင်္ဂလားဒေသတွင် အဓိကနေထိုင်ကြသည်။
ဘင်္ဂါလီလူမျိုးများသည် ဘင်္ဂလာဒေ့ရှ်နိုင်ငံ၊အိန္ဒိယ်နိုင်ငံ ၏ ဘင်္ဂလားဒေသတစ်ဝိုက်တွင် လူဦးရေအများအပြားဖြင့် ပြန့်နှံ့နေထိုင်လျက်ရှိသည်။
အင်ဒို-အာရိယန် ဘာသာစကားပြောလူမျိုးများတွင် လူဦးရေအများဆုံးဖြစ်သည်။
ဘင်္ဂါလီလူမျိုးများသည် ကမ္ဘာပေါ်တွင် တတိယမြောက်လူဦးရေအများဆုံးဖြစ်ပြီးတောင်အာရှတွင်သာမက ပင်မ အင်ဒို-ဥရောပဘာသာစကားပြောလူမျိုးများ တွင်လည်း လူဦးရေအများဆုံးလူမျိုးများဖြစ်သည်။
ဘင်္ဂလားဒေ့ရှ်နှင့် အိန္ဒိယပြည်နယ်များ၏ အနောက်ဘင်္ဂလား၊ ထရီပူရ၊ မဏိပူရနှင့် အာသံပြည်နယ်၏ ဘားရက်ချိုင့်ဝှမ်းများမှလွဲ၍ ဘင်္ဂါလီအများစုနေထိုင်သည့် အိန္ဒိယနိုင်ငံ၏ ပြည်ထောင်စုနယ်မြေဖြစ်သော Andaman နှင့် Nicobar ကျွန်းစုများတွင် နေထိုင်ကြပြီး၊ အိန္ဒိယပြည်နယ်များဖြစ်သည့် Arunachal Pradesh၊ Delhi၊ Odisha၊ Chhattisgarh, Jharak'shan, Indian ပြည်နယ်များတွင် သိသာထင်ရှားသော လူဦးရေများဖြင့် နေထိုင်ကြသည်။
ကမ္ဘာလုံးဆိုင်ရာဘင်္ဂါလီလူမျိုးအများစုနေထိုင်ရာ အရှေ့အလယ်ပိုင်း၊ ပါကစ္စတန်၊ မြန်မာ၊ ဗြိတိန်၊ အမေရိကန်၊ မလေးရှား၊ အီတလီ၊ စင်ကာပူ၊ မော်လဒိုက်၊ ကနေဒါ၊ သြစတြေးလျ၊ ဂျပန်နှင့် တောင်ကိုရီးယားတို့တွင်လည်း ဘင်္ဂါလီအသိုင်းအဝိုင်းများ ကောင်းစွာထူထောင်ထားသည်။
ဘင်္ဂါလီများသည် ဘာသာရေးအရ ဆက်နွယ်မှုနှင့် ဓလေ့ထုံးတမ်းအရ ကွဲပြားသောအုပ်စုဖြစ်သည်။
ဘင်္ဂါလီ ၇၀% သည် မွှတ်ဆလင်များဖြစ်ပြီး ဟိန္ဒူနှင့် အခြားဘာသာကိုးကွယ်သူများလည်းရှိသည်။
အဓိကအားဖြင့် ဆွန်နီမွတ်ဆလင်များဖြစ်သည်။
အိန္ဒိယဘင်္ဂါလီများသည် ဟိန္ဒူဘာသာကိုးကွယ်ကြသည်။
ပေါ်တူဂီကုန်သည်များမှ ဆင်းသက်လာသော ဘင်္ဂလီခရစ်ယာန်ဘာသာဝင် အနည်းစုရှိသည်။
ဗုဒ္ဓဘာသာဝင်ဘင်္ဂလီအများစုသည် စစ်တကောင်းနှင့် ရခိုင်ပြည်နယ်ရှိ မရမာကြီးလူမျိုးများဖြစ်သည်။
အနောက်ဘင်္ဂလားနှင့် Jharkhand ၏ Rarh ဒေသတွင် Sarak ဟုခေါ်သော ဂျိန်းဘာသာဝင် ဘင်္ဂါလီများလည်းရှိသည်။
လွန်းကြွယ် (၂၄ စက်တင်ဘာ ၁၉၃၀ - ၂ အောက်တိုဘာ ၂၀၂၅) သည် ပန်းချီဂုဏ်ထူးဆောင် ပါရဂူဘွဲ့ရ ပန်းချီဆရာကြီး တစ်ဦးဖြစ်သည်။
ဘိလပ်ပြန်ပန်းချီဆရာကြီး ဦးဘဉာဏ် လက်ထွက် ထင်ရှားကျော်ကြားသည့် မြန်မာ့ပန်းချီကျော်များထဲမှ ဆရာကြီးဦးသိန်းဟန် ၏ တပည့်ကျော် တစ်ဦးလည်း ဖြစ်သည်။
ပန်းချီဘဝဖြတ်သန်းမှု ပန်းချီ ဦးလွန်းကြွယ်ကို ၁၉၃၀ ပြည့်နှစ်၊ စက်တင်ဘာ ၂၄ ရက်တွင် ရန်ကုန်မြို့၌ ဖခင်ဖြစ်သူ ဘီအိုစီ စာရေးကြီး ဦးဘခိုင် နှင့် မိခင်ဖြစ်သူ ကျောင်းဆရာမ ဒေါ်အုန်းသွယ် တို့မှ မွေးဖွားခဲ့သည်။
မွေးချင်း နှစ်ဦးအနက် အငယ်ဆုံးသား ဖြစ်သည်။
ဖခင်ဖြစ်သူသည် ၎င်း အသက် ၅လသားအရွယ်တွင် ကွယ်လွန်ခဲ့၍ မိခင်ဖြစ်သူ၏ အုပ်ထိန်းမှုအောက်တွင်ပင် ရှင်သန်ကြီးပြင်းခဲ့ရသည်။
ငယ်စဥ်ဘဝထဲကပင် ပန်းချီကို ဝါသနာထုံခဲ့သည်။
၎င်းအသက် ၁၇ နှစ်အရွယ် ၁၉၄၇ ခုနှစ်တွင် မုဒုံမြို့ အလယ်တန်းကျောင်းမှနေ၍ သတ္တမတန်းအောင်မြင်ခဲ့သည်။
ကျောင်းပညာရေးကို ထိုမှာပင် ရပ်နားလိုက်ပြီး၊Commercial Art ကို မော်လမြိုင်ကမြို့မှ ပန်းချီဆရာဦးလှအောင်၊ ပန်းချီဆရာ ဦးသာလွင် တို့ထံမှ စတင်လေ့လာသင်ယူခဲ့သည်။
ထို့နောက် ၁၉၅၄ ခုနှစ် မှ ၁၉၅၅ ခုနှစ် အထိ ကန်ဘဲ့ဆရာအတတ်သင်သိပ္ပံကျောင်းတွင် ပန်းချီပညာဆရာအတတ်သင်ဘွဲ့ကို သင်ယူခဲ့သည်။
ဆရာအတတ်သင်ဘွဲ့ရပြီးနောက် အဆိုပါမုဒုံအလယ်တန်းကျောင်း၌ပင် နည်းပြဆရာတာဝန်ဖြင့် ကလေးပန်းချီပညာရပ်ကို နှစ်နှစ်တိတိ သင်ကြားပို့ချ လုပ်ကိုင်ခဲ့သည်။
ဆက်၍ ရန်ကုန်ယဉ်ကျေးမှုဌာနအောက်ရှိ ပန်းချီပန်းပုကျောင်းတွင် ပန်းချီနည်းပြဆရာအဖြစ် ပြောင်းရွှေ့လုပ်ကိုင်ခဲ့သည်။
ထိုကျောင်း၌ ဘိလပ်ပြန်ပန်းချီဆရာကြီး ဦးဘဉာဏ် လက်ထွက် ထင်ရှားကျော်ကြားသည့် မြန်မာ့ပန်းချီကျော်များထဲမှ ဆရာကြီးဦးသိန်းဟန် ၏ တပည့်အဖြစ် ပန်းချီပညာကို အနီးကပ်လေ့လာသင်ယူခွင့်ရရှိခဲ့သည်။
ထို့ပြင် မြန်မာ့ပန်းချီလောကရှိ လူသိများသည့် ပန်းချီဆရာကြီးများဖြစ်သည့် ဦးသက်၀င်း၊ ဦးချစ်မောင်၊ ဦးစံ၀င်း၊ ဦးသိန်းဟန် နှင့် ဦးငွေကိုင်တို့တွင်လည်း ပညာသင်ကြးခွင့်ရရှိခဲ့သည်။
၁၉၆၄ ခုနှစ် တွင် တရုတ်နိုင်ငံ သို့ တစ်နှစ်ကြာ ပညာတော်သင် စေလွှတ်ခံရသည်။
၁၉၇၁ ခုနှစ်တွင် အရှေ့ဂျာမနီနိုင်ငံသို့ ပညာတော်သင်ဆက်လက်စေလွှတ်ခံရပြန်သည်။
အရှေ့တိုင်း နှင့် အနောက်တိုင်း ပန်းချီပညာရပ်အစုံသင်ကြားခွင့်ကြုံခဲ့ရသည့် ၎င်းသည် ၁၉၇၇ ခုနှစ်အရောက်၌ ပန်းချီပန်းပုကျောင်း၏ ယာယီကျောင်းအုပ်အဖြစ် တာဝန်အပ်နှင်းခြင်းခံရသည်။
၁၉၇၉ ခုနှစ်တွင်မူ ၎င်းသည် ထိုကျောင်းမှ အငြိမ်းစားယူခဲ့သည်။
ထိုနောက်ပိုင်းကစ၍ မကွယ်လွန်မီအချိန်အထိ ကိုယ်ပိုင် ပန်းချီများကို ရေးဆွဲခဲ့ပြီး၊ပြပွဲများ ခင်းကျင်းပြသခဲ့သည်။
ဘဝနိဂုံး ဆရာကြီးဦးလွန်းကြွယ် သည် ၂၀၂၅ ခုနှစ်၊အောက်တိုဘာ ၂ ရက် နံနက်ပိုင်းတွင် လူကြီးရောဂါဖြင့် ကွယ်လွန်ခဲ့သည်။
၎င်းသည် မကွယ်လွန်မီ ရက်အနည်းငယ်ကပင် ၎င်း၏ ၉၅ နှစ်ပြည့်၊ ၉၆နှစ်အဝင် မွေးနေ့ပွဲကို ပန်းချီပြပွဲ နှင့်အတူ ကိုယ်တိုင် ကျင်းပခဲ့သည်။
၂၀၂၅ ဖိလစ်ပိုင်ငလျင် သည် ၂၀၂၅ စက်တင်ဘာ ၃၀ ရက်နေ့တွင် ဖိလစ်ပိုင်နိုင်ငံ၊ Visayas ဒေသရှိ စီဘူးပြည်နယ် တွင် ဖြစ်ပေါ်ခဲ့သည့် မိုးမင့် စကေး Mw ၆ ဒသမ ၉ အင်အားရှိ ငလျင်ကြီး ဖြစ်သည်။
ငလျင်ကြီးကြောင့် အဆောက်အအုံများ ပျက်စီးခဲ့ပြီး လူ ၇၂ ဦး ကျော် သေဆုံးခဲ့သည်။
လူပေါင်း ၂၉၄ဦး နှင့်အထက် ထိခိုက်ဒဏ်ရာရရှိခဲ့သည်။
နောက်ဆက်တွဲငလျင် ရာပေါင်းများစွာလည်း ဖြစ်ပေါ်ခဲ့သည်။
ဤငလျင်ကို ၂၀၂၅ စီဘူး ငလျင် ဟုလည်း ခေါ်ဝေါ်ကြသည်။
ငလျင်အကြောင်းအရာများ ငလျင်၏ မြေအောက်ဗဟိုချက်သည် အနက် ၁၀ ကီလိုမီတာ တွင် ဖြစ်ပေါ်ခဲ့သည်။
US Geological Survey သည် ထိုငလျင်ကို မိုးမင့် စကေး Mw ၆ ဒသမ ၉ အင်အားရှိခဲ့သည်ဟု အစီရင်ခံခဲ့သည်။
US National Oceanic and Atmospheric Administration ကလည်း ထိုငလျင်ကြောင့် ဆူနာမိဖြစ်နိုင်ခြေ မရှိဟု ကြိုတင်သတိပေးချက်ထုတ်ခဲ့သည်။
သုံးသပ်ချက်များ ဖိလစ်ပိုင် မီးတောင် နှင့် ငလျင်လေ့လာရေးဌာန သည် ဖိလစ်ပိုင်နိုင်ငံ၊ စီဘူးတွင် လှုပ်ခတ်ခဲ့သည့် ထိုငလျင်ကို လွန်ခဲ့သည့် နှစ်ပေါင်း ၄၀၀ လောက်ကတည်းက အင်အားပြင်းလှုပ်ခတ်မှု မရှိခဲ့သည့် ပြတ်ရွေ့ကြောင့်ဟု မှတ်ချက်ပြုသည်။
ဖိလစ်ပိုင်နိုင်ငံ၏သမိုင်းတစ်လျှောက် အကြီးမားဆုံးငလျင်များ အချိန်ကာလ နေရာ အင်အား (Mw) အဓိက ထိခိုက်မှု သေဆုံးသူများ ၁၉၆၈ Casiguran, Northern Luzon 7.3 Ruby Tower တိုက်ပြိုကျ၊ Northern Luzon အဆောက်အအုံများ ထိခိုက်မှု ၂၅၀+ ၁၉၉၀ Luzon (Baguio, Cabanatuan) 7.7 အဆောက်အအုံများ ပျက်စီး ၁,၆၉၅+ ၂၀၂၂ Northern Luzon (Abra) 7.0 အဆောက်အအုံများ ပျက်စီးခဲ့၊ အနည်းငယ် ထိခိုက်မှုရှိခဲ့ အနည်းငယ် ၂၀၂၅ Cebu, Visayas 6.9 အဆောက်အအုံများ ပျက်စီး၊ လမ်းများပျက်စီး၊ Aftershocks 2,329+ (အကြီးဆုံး M5.2) ၇၂+ ကိုးကား ကဏ္ဍ:လတ်တလော ဖြစ်ရပ်များ ကဏ္ဍ:၂၀၂၅ ငလျင်များ ကဏ္ဍ:၂၀၂၅ ဖိလစ်ပိုင်နိုင်ငံ။
သန်းစိုးဟူသော လူပုဂ္ဂိုလ်နာမည်များသည် အောက်ပါအနက် တခုခုဖြစ်နိုင်သည်- သန်းစိုး - မြန်မာဘောလုံးအာကစားသမား သန်းစိုး (ရွေးကောက်ပွဲကော်မရှင်) - လက်ရှိ ပြည်ထောင်စုရွေးကောက်ပွဲကော်မရှင် ဥက္ကဋ္ဌ။
ယခုရှိတောင် (薬師岳, Yakushi-dake) သည် ဂျပန်နိုင်ငံ၊ တိုယာမစီရင်စုတွင် တည်ရှိသည့်တောင် ဖြစ်သည်။
အမြင့် ၂၉၂၆ မီတာ (၉၆၀၀ ပေ) ရှိသည်။
ဟိဒတောင်တန်းများတွင်ပါဝင်သည့်တောင် ဖြစ်သည်။
ဂျပန်နိုင်ငံ၏ ထင်ရှားသည့် တောင် ၁၀၀ စာရင်းတွင်လည်း ဖော်ပြခြင်း ခံရသည်။
၁၉၃၄ ခုနှစ်၊ ဒီဇင်ဘာလ ၄ ရက်နေ့တွင် ဤတောင်သည် ချူးဘု - ဆန်းဂခုအမျိုးသားဥယျာဉ်နယ်မြေအတွင်း ပါဝင်သည်ဟု သတ်မှတ်ခဲ့သည်။
အကြောင်းအရာ "ယခုရှိ" ဟူသည့်အမည်ဖြင့် တောင်များစွာ ဂျပန်နိုင်ငံတွင် ရှိသည်။
သို့သော် ဤတောင်သည် ထိုတောင်များထဲတွင် အမြင့်ဆုံး ဖြစ်သည်။
ဤတောင်သည် တတဲတောင်၊ အွန်းတခဲတောင်များနှင့်အတူ ဘာသာရေးအရယုံကြည်မှုနှင့်သက်ဆိုင်သည့် တောင်တစ်ခု ဖြစ်သည်။
တောင်ပေါ်ရှိ ရှင်းတိုနတ်ကျောင်းတစ်ခုတွင် Bhaisajyaguru ရုပ်ပွားတော်တည်ရှိသည်။
သမိုင်းကြောင်း ဤတောင်သည် မဲဂျိခေတ်မတိုင်မီကာလအထိ အမျိုးသမီးများ တက်ရောက်ခွင့်မရှိသည့်တောင် ဖြစ်ခဲ့သည်။
၁၈၈၅ - Benjamin Smith Lyman သည် ယရိတောင်နှင့် ယခုရှိတောင်များသို့ တိုင်းတာစစ်ဆေးမှုများ ပြုလုပ်ရန်အတွက် တက်ရောက်ခဲ့သည်။
၁၉၀၄ - ဘူမိဗေဒပညာရှင် နအိုမဆယမဆခိ သည် တောင်၏ အရှေ့ဘက်ခြမ်းတွင် ချိုင့်ဝှမ်းကို ရှာဖွေတွေ့ရှိခဲ့သည်။
ref> ၁၉၀၉ - အင်္ဂလိပ်စာပေပညာရှင် ဂျူးဂျိတနဘဲသည် တောင်ပေါ်သို့ တက်ရောက်ခဲ့ပြီး တောင်ပေါ်သို့ ခရီးသွားခြင်းနှင့်သက်ဆိုင်သည့် စာအုပ်ကို ထုတ်ဝေခဲ့သည်။
၁၉၂၆ - စာရေးဆရာ ခယူးယဖုခုဒသည် တောင်ပေါ်သို့ တက်ရောက်ခဲ့သည်။
၁၉၆၄ ခုနှစ်တွင် "ဂျပန်နိုင်ငံ၏ ထင်ရှားသည့် တောင် ၁၀၀" စာအုပ်ကို ထုတ်ဝေခဲ့သည်။
၁၉၃၄ ခုနှစ်၊ ဒီဇင်ဘာလ ၄ ရက် - ထိုတောင်ဧရိယာကို ချူးဘု - ဆန်းဂခုအမျိုးသားဥယျာဉ်နယ်မြေအဖြစ် သတ်မှတ်ခဲ့သည်။
၁၉၅၂ ခုနှစ်၊ မတ်လ ၂၉ ရက် - ယခုရှိတောင်၏ ချိုင့်ဝှမ်းနေရာကို သဘာဝဆိုင်ရာအထူးနယ်မြေအဖြစ် သတ်မှတ်ခဲ့သည်။
၁၉၆၃ ခုနှစ်၊ ဇန်နဝါရီလ ၁၅ ရက် - အအိချိတက္ကသိုလ်မှ ၁၃ ယောက်ပါအဖွဲ့သည် တောင်ပေါ်တွင် ကြီးမားသည့် နှင်းပြိုကျမှုနှင့် ကြုံတွေ့ခဲ့ရပြီး သေဆုံးခဲ့သည်။
တောင်တက်ခြင်း အဓိကတောင်တက်လမ်းများ တောင်ထိပ်သို့ တက်ရောက်နိုင်သည့်လမ်းကြောင်းများစွာ ရှိသည်။
Arimine (Oritate) ဝင်ပေါက် : Oritate – Tarōdaira hut – Yakushi mountain pass – Yakushi plain (Yakushi-daira) – Yakushi mountain cottage – Mount Yakushi. This is the shortest route. Hietsu-shin-dō (Hietsu new route) : Hietsu Tunnel – Sennin mountain pass – Kagami pond – Mount Teraji – Kitanomata hut – Tarōdaira hut – Yakushi mountain pass – Yakushi plain – Yakushi mountain cottage – Mount Yakushi. တဲရဂျိတောင်သို့တက်ရောက်ရန်အတွက်လည်း ခမိအိုခ - ရှင်း - ဒိုး လမ်ကြောင်း ရှိသည်။
[တတဲတောင်]]မှတဆင့် : Murodō – Mount Tate – Ichinokosi mountain cottage – Mount Shishi – Zara mountain pass – Goshikigahara – Mount Ecchuzawa – Sugonokkoshi hut – Hazama Mountain – Mount Kita-Yakushi – Mount Yakushi. ခုရိုဘဲဂေါ့ရိုးတောင်မှ တဆင့် : Mount Kurobegorō – Mount Kitanomata – (Mount Tarō) – Tarōdaira hut – Yakushi mountain pass – Yakushi plain – Yakushi mountain cottage – Mount Yakushi. There are several route for Mount Kurobegorō. တောင်ပေါ်တဲခိုရန်တဲငယ်များ thumbnail|Sugonokkoshi hut ယခုရှိတောင်ပတ်ဝန်းကျင်တွင် တောင်ပေါ်တဲငယ်များစွာရှိသည်။
ယခုရှိတောင်ပေါ်တဲငယ်သည် အနီးဆုံးတစ်ခု ဖြစ်သည်။
– အက်ချုဇဝောင်နှင့် ဟဇမတောင်အကြားအတွင် ရှိပြီး လူ ၅၀ ဦး နားနေနိုင်သည်။
– ယခုရှိတောင်နှင့် ယခုရှိလွင်ပြင်အကြားတွင် တည်ရှိပြီး လူ ၆၀ ဦး နားနေနိုင်သည်။
– တရိုတောင်နှင့် ခုမိနိုတအိရတောင်အကြား ခုရိုဘဲမြစ်နားတွင် တည်ရှိသည်။
လူ ၆၀ ဦးအထက် နားနေနိုင်သည်။
– ယခုရှိတောင်တက်လမ်းနှင့် တရိုးတောင်တို့အကြားတွင် တည်ရှိသည်။
လူ ၁၅၀ ဦး နားနေနိုင်သည်။
– တဲရဂျိတောင်နှင့် ခိတနိုမတတောင်အကြားတွင် တည်ရှိပြီး လူ ၈ ဦး နားနေနိုင်သည်။
– ခုရိုဘဲဂေါ့ရိုးတောင်နှင့် မိဆွတ်မတရန်းဂဲတောင်အကြားတွင် တည်ရှိပြီး လူ ၆၀ ဦး နားနေနိုင်သည်။
– မိဆွတ်မတဂန်းဂဲတောင်နှင့် ဝရှိဘတောင်အကြားတွင် တည်ရှိပြီး လူ ၇၀ ဦး နားနေနိုင်သည်။
in the col between Mount Mitsumatagenge and Mount Washiba (with Campsite), 70 person accommodation တောင်ပေါ်သစ်ပင်ပန်းမန်များ Anemone narcissiflora Caltha palustris Paris japonica Ranunculus acris Siberian Dwarf Pine120px|center120px|center120px|center120px|center120px|center ပထဝီသွင်ပြင် အနီးအနားရှိ တောင်များ Hida Mountains seen from Mount Kurai ImageMountainElevationDistancefrom the Top Note100pxMt. Tate立山100 Famous Japanese Mountains100pxMt. Ecchuzawa越中沢岳100pxMt. Akaushi赤牛岳200 Famous Japanese Mountains100pxMt. Yakushi薬師岳100 Famous Japanese Mountains100pxMt. Kitanamata北ノ俣岳100pxMt. Suishō水晶岳another name is Mount Kuro100 Famous Japanese Mountains100pxMt. Kurobegorō黒部五郎岳100 Famous Japanese Mountains မြစ်များ မြစ်သည် အောက်ဖော်ပြပါမြစ်များအတွက် ရေအရင်းအမြစ် ဖြစ်သည်။
ဤမြစ်များသည် ဂျပန်ပင်လယ်အတွင်းသို့ စီးဝင်ကြသည်။
ဂျောဂန်းဂျိမြစ်၏ မြစ်လက်တက် ခုရိုဘဲမြစ်၏ မြစ်လက်တက်များ ရုပ်ပုံများ ကိုးကား ကဏ္ဍ:ဂျပန်နိုင်ငံရှိ တောင်များ။
အင်နာလော့စနစ်နှင့် အင်နာလော့အီလက်ထရောနစ် အင်နာလော့စနစ်တွင် တစ်ဆက်တည်းရှိသောဂဏန်းများကို အသုံးပြု၍ သတင်းအချက်အလက်များကို ဖော်ပြကြသည်။
အင်နာလော့အီလက်ထရွန်းနစ်ဆိုသည်မှာ အီလက်ထရွန်းနစ်နယ်ပယ်ခွဲတစ်ခုဖြစ်ပြီး၊ လျှပ်စစ်ပတ်လမ်းများဖြင့် အီလက်ထရွန်များအချင်းချင်းမည်သို့ ဆက်သွယ်လုပ်ကိုင်သည်ကို လေ့လာသောနည်းပညာဖြစ်သည်။
ဥပမာ - ၁. အင်နာလော့ နာရီ (နာရီလက်တံ ဆက်တိုက်ရွေ့လျားခြင်းဖြင့် အချိန်နာရီကိုပြသပေးခြင်း၊ ၂. အင်နာလော့ ကွန်ပျူတာ (ဦးဆုံးကွန်ပျူတာအနေဖြင့် တုန်ခါမှုတိုင်းကိရိယာ oscilloscope အနေဖြင့် ဖြစ်ပြီး၊ တိုင်းတာချက်များကို တဆက်တည်းရှိ စိုင်းလှိုင်းပုံသဏ္ဌာန်၊ ကော့စ်လှိုင်းပုံသဏ္ဌာန်ဖြင့် ဖော်ပြပေးသည်။
ခမ်ဂျီလာ (; ၊ ) သည် ၂၀၂၅ ခုနှစ်တွင် ထွက်ရှိမည့် ထိုင်းအချစ်ဒရမ်မာ ရုပ်သံဇာတ်လမ်းတွဲဖြစ်ပြီး Napatsakorn Pingmuang (Namping) နှင့် Harit Buayoi (Keng) တို့ ပါဝင်သရုပ်ဆောင်ထားသည်။
ဇာတ်လမ်းတွဲကို Domundi TV မှထုတ်လုပ်ပြီး One 31 ကို ၂၀၂၅ ခုနှစ် သြဂုတ်လ ၉ ရက်နေ့တွင် စတင်ပြသခဲ့ပြီး စနေနေ့တိုင်း 21:30 ICT တွင် ထုတ်လွှင့်ပြသခဲ့သည်။
ဖြတ်တောက်ထားသော ဗားရှင်းကို iQIYI တွင် 22:30 ICT တွင် ထုတ်လွှင့်ပြသခဲ့သည်။
သရုပ်‌ဆောင်များ Khemjira Chandrapisut (Khem) အဖြစ် Napatsakorn Pingmuang (Namping) Khemjira (လူငယ်) အဖြစ် Norraphat Nakadumrongchai (Tham) Pharan Rueangdet / Harit Buayoi (Keng) Pharan အဖြစ် Jirachart Buspavanich (Patji) Ramphueng အဖြစ် Ausadaporn Siriwattanakul (Green) Chanwit Charoenkiatpricha (Chan) အဖြစ် Matimun Sreeboonrueang (Tle)( Jettana Nakarnkul (Jet) အဖြစ် Wannaakorn Reungrat (FirstOne) ပံ့ပိုးပေးခြင်း Chayos အဖြစ် Phirunwat Promrat (Pung)"อลังการรับขวัญอีสาน! เก่ง-น้ำปิง เปิดตัวซีรีส์ "เขมจิราต้องรอด" สุดตระการตา". Sanook.com (in Thai). 6 August 2025. Archived from the original on 12 August 2025. Retrieved 2 October 2025. Category:CS1 Thai-language sources (th) Khemika အဖြစ် Janistar Phomphadungcheep (Janis) Jintana အဖြစ် Natthamon Jantraviphat (Natty) Chayada အဖြစ် Nichapat Sujipinyo (Nycha) Thong အဖြစ် Chayanon Akaradumrongdej (Udon) Ek အဖြစ် Nachawakorn Sirirak (Ryuji) Khaekhai / Khakhanang / Khwannari အဖြစ် Manita Chobchuen (Om) Grandma Si အဖြစ် Noknoi Uraiporn Phra Phinyo / Pawin အဖြစ် Penpetch Benyakul (Jab) Phao/Chanya အဖြစ် Arisara Wongchalee (Fresh) Phat / Wiraphat အဖြစ် Puri Hiranprueck Phra Yao Sing အဖြစ် Somchai Kemglad (Tao) Ketkaew အဖြစ် Rhatha Phongam (Ying) Phakhaphong (Phong) အဖြစ် Krittanai Asanprakit (Nammon) Phrima (Prim) အဖြစ် Kanticha Chumma (Ticha) Jane (Jettana ၏အစ်မ) အဖြစ် Jennis Oprasert ဧည့်သည် Grand Master Sek အဖြစ် Yasaka Chaisorn Monk Kasem အဖြစ် Theerayut Pratyabamrung Uncle Chai အဖြစ် Boonsong Nakphoo (Sueb)"อลังการรับขวัญอีสาน! เก่ง-น้ำปิง เปิดตัวซีรีส์ "เขมจิราต้องรอด" สุดตระการตา". Sanook.com (in Thai). 6 August 2025. Archived from the original on 12 August 2025. Retrieved 2 October 2025. Category:CS1 Thai-language sources (th) Aunt Kaew အဖြစ် Suthida Chantrabut Village Headman Chang အဖြစ် Pradit Prasartthong (Tua) Worn အဖြစ် Sarayut Phetsamrit (Eddy) Rae အဖြစ် Thanyarat Praditthaen Mint အဖြစ် Porntip Kitdamrongchai (Jewly) Praemai (Prae) အဖြစ် Jidapa Phonrojpanya (Tontoei) Techathorn (Te) အဖြစ် Napat Rueangchaisiwawet (Perth) Kornkan (Korn) အဖြစ် Phankarat Ngamdan (Nato) Phudit (Phu) အဖြစ် Chawakorn Horsaengchai (Phone) Mountain Lord Phuchong အဖြစ် Patarapon To-oun (Ron) Big အဖြစ် Thanatphong Charurangsimes (Nutt) Earn အဖြစ် Ratchaneekorn Jantaharn Kla အဖြစ် Sorntast Buangam (Mark) Krongkhwan အဖြစ် Himawari Tajiri မူရင်းတေးသံ ဆုများနှင့်ဆန်ကာတင်စာရင်းများ +ဆုပေးပွဲအမည်၊ ပေးအပ်သည့်နှစ်၊ ဆုအမျိုးအစား၊ ဆုရွေးချယ်ခံရသူများနှင့် အမည်စာရင်းတင်သွင်းခြင်းရလဒ် ဆု နှစ် အမျိုးအစား ဆန်ခါတင် ရလဒ် Feed x Khaosod ဆုများ ၂၀၂၅ အကောင်းဆုံး ဓာတုဗေဒ Howe ဆုများ ၂၀၂၅ Shining Male ဆု Harit Buayoi| Maya TV ဆုများ ၂၀၂၅ တစ်နှစ်တာအကောင်းဆုံးစုံတွဲ Mchoice & Mint ဆုများ ၂၀၂၅ တစ်နှစ်တာ၏ဖြစ်ရပ်ဆန်း Khemjira| Y Universe ဆုများ ၂၀၂၄ Y Entertain ဆုများ ၂၀၂၅ တက်သစ်စစုံတွဲ ကိုးကား ပြင်ပလင့်ခ်များ ကဏ္ဍ:ထိုင်း BL ဇာတ်လမ်းတွဲများ ကဏ္ဍ:ထိုင်းဘာသာစကား ပါဝင်သော ဆောင်းပါးများ။
ဤတောင်သည် ယဆွတ်ဂတခဲချူးရှင်းခိုးဂန်းအမျိုးသားဥယျာဉ်နယ်မြေ (八ヶ岳中信高原国定公園) ၏ အနောက်မြောက်ဘက်ပိုင်းတွင် တည်ရှိသည်။
ဂျပန်နိုင်ငံ၏ ထင်ရှားသည့် တောင် ၁၀၀ စာရင်းတွင် ပါဝင်သည့်တောင်တစ်ခုလည်း ဖြစ်သည်။
မယ်ဟောင်ဆောင်( ,,)သည်ထိုင်းနိုင်ငံ၏ ခုနှစ်ဆယ့်ခြောက်ပြည်နယ်ထဲမှတစ်ခုဖြစ်သည်။
ထိုင်းနိုင်ငံမြောက်ပိုင်း၏ အနောက်ဘက်အကျဆုံးပြည်နယ်ဖြစ်သည်။
မြန်မာနိုင်ငံ၏ ကယားပြည်နယ်၊ရှမ်းပြည်နယ်နှင့် ထိုင်းနိုင်ငံ ချင်းမိုင်နှင့်တာ့ခ် ခရိုင်တို့နှင့် နယ်နိမိတ်ချင်းထိစပ်နေသည်။
တောင်ဘက်တွင်လည်း မြန်မာနိုင်ငံ၊ကရင်ပြည်နယ်နှင့်ထိစပ်နေသည်။
မယ်ဟောင်ဆောင်သည် “The city of three mists” ဟူ၍လည်းထင်ရှားသည်။
ရှမ်းကုန်းမြေမြင့်၏ တောင်တန်းများနှင့် ဆက်စပ်နေပြီး ထိုင်းနိုင်ငံ၏ တောင်အထူထပ်ဆုံးပြည်နယ်ဖြစ်ပြီး 12,765 စတုရန်းကီလိုမီတာ (4,929 စတုရန်းမိုင်) ရှိသည်။
မြူများမကြာခဏ ကျလေ့ရှိသည်။
မယ်ဟောင်ဆောင်မြို့ကို ၁၉ ရာစုအစောပိုင်းတွင် မူလက ချင်းမိုင်ဘုရင်၏ အမိန့်ပေးချက်အရ ဆင်လေ့ကျင့်ရေးစခန်းအဖြစ် တည်ထောင်ခဲ့သည်။
2012 ခုနှစ်စာရင်းအရ မယ်ဟောင်ဆောင်သည် ထိုင်းနိုင်ငံ၏ အဆင်းရဲဆုံးပြည်နယ်ဖြစ်သည်။
အင်ဒို-ဘားမား(Indo-Burma) သည် Conservation International မှ သတ်မှတ်ထားသော ဇီဝမျိုးစုံမျိုးကွဲ ဟော့စပေါ့တစ်ခုဖြစ်သည်။
thumb။
သင်ဇာဝင့်ကျော် (၄ ဒီဇင်ဘာ ၁၉၈၇ မွေးဖွား)သည် အမျိုးသမီးမော်ဒယ်သရုပ်ဆောင် တစ်ဦးဖြစ်သည်။
ကြော်ငြာမော်ဒယ်တစ်ဦး အဖြစ် လူသိများသည်။
ငယ်ဘဝ သင်ဇာဝင့်ကျော် ကို ၁၉၈၇ ခုနှစ် ဒီဇင်ဘာလ ၄ ရက်နေ့တွင် ရန်ကုန်မြို့၌ မွေးဖွားခဲ့ပြီး၊ ဖခင်ဖြစ်သူမှာ ရှမ်းတိုင်းရင်းသား ဖြစ်ပြီး၊မိခင်မှာ မွန်လူမျိုး ဖြစ်သည်။
မိသားစုတွင် ဒုတိယမြောက်သမီးဖြစ်သည်။
သရုပ်ဆောင်ဘဝ သူသည် ကြော်ငြာမော်ဒယ်တစ်ဦးအနေဖြင့် သရုပ်ဆောင်လောကထဲ စတင်ဝင်ရောက်ခဲ့သည်။